སྤྱིར་ཡང་དམག་ནི་ལམ་ཐག་རིང་ཤོས་དང་ས་མགོ་ཐོ་ཤོས་ཡིན་ཡང་།འབྲོག་ལས་གཉེར་ཏེ་ནོར་ནག་མང་པོ་ཡོད་སྟབས་འཚོ་བའི་གནས་སྟངས་གང་འཚམ་ཡག་པོ་ཡོད་པ་དང་།ཕོ་ལེ་དགུན་ས་སོགས་ཞིང་ཁ་དང་ཚོང་ལས་ཙག་ཙིག་ལ་བརྟེན་ཡོད་སྟབས།ཡང་དམག་གི་ཕོ་གསར་ཚོས་ཀུ་རེ་རྩེད་དེ་ང་ཚོའི་ར་ཅོ་གཅིག་གིས་ཁྱོད་ཚོ་ཉོ་ཐུབ།ཅེས་འབོར་ཤོབ་ཤོད་བཞིན་ཡོད་འདུག་ལ།དོན་དངོས་ཐོག་ཏུའང་གཡག་བཟང་པོ་གཅིག་ལ་རིན་གོང་བལ་སྒོར་འབུམ་གཅིག་ཡས་མས་སྤྲོད་བཞིན་ཡོད་འདུགཡང་དམག་ནས་ཉིན་གཅིག་བསྡད་རྗེས་ཕོ་ལེ་བསམ་འཕེལ་གླིང་དུ་ལམ་ལ་ཆས།ཉིན་དེའི་ཞོགས་པར་རི་ལུང་ཐང་གསུམ་ཁ་བས་གཡོགས་འདུགཡང་དམག་ནས་ང་ཚོར་ལམ་རོགས་ཕོ་གསར་གཉིས་ཁ་སྣོན་བྱས་ཏེ།ཞོགས་པའི་ཆུ་ཚོད་༦པ་ནས་རྐང་ཐང་དུ་བསྐྱོད།ཉིན་གུང་ཆུ་ཚོད་༡༢ཙམ་ནས་གནམ་ངོ་རུབ་སྟེ་ཁ་བ་འབབ་མགོ་ཚིགས་སོང་ལ།ཡར་སོང་གིན་སོང་གིན་ཁ་བ་པུས་མོའི་སྒང་དུ་བསླེབས་ཀྱི་འདུགམཚམས་ཤིག་ལ་ཕྱག་རོགས་ཚོས་སྐུ་ངོ་ལགས།ང་ཚོ་མུ་མཐུད་སྐྱོད་ན་ཉེན་ཁ་འདུགད་ང་ཚོ་ཕྱིར་ལོག་ན་ཡག་ས་རེད།ཟེར།ན་མགོ་ལ་བརྒྱུད་དེ་ཕྱིན་ན་ཉིན་གཅིག་གིས་ཕོ་ལེ་གཞིས་ཆགས་ལ་འབྱོར་ཐུབ་པ་དང་།རི་འདབས་བསྐོར་ནས་ཕྱིན་ན་ཉིན་བཞི་ལ་འགྲོ་དགོས།ངས་ཁོང་ཚོར།གལ་སྲིད་དེ་རིང་ཁྱེད་རང་ཚོ་གཅིག་པུ་ཡིན་ན་འགྲོ་ཐུབ་ས་རེད་དམ་ཞེས་དྲིས་པར།ང་ཚོ་འགྲོ་ཐུབ་ས་རེད།ང་ཚོ་ཁ་བའི་ནང་སོང་ནས་གོམས་བསྡད་ཡོད།ཟེར།ཁྱེད་ཚོ་འགྲོ་ཐུབ་སར་ངའང་འགྲོ་ཐུབ་ཀྱི་ཡོད་ཅེས་ཀུ་རེ་རྩེད་བཞིན་མུ་མཐུད་དུ་སྐྱོད་པ་ཡིན།མཚམས་རེར་རྐང་པ་གཉིས་ཁ་བའི་ནང་ཟུག་སྟེ་སྐེད་པའི་མཚམས་སུ་སླེབས་པ་དང་།ན་མགོ་ལ་རྩེར་བསླེབ་གྲབས་སྐབས་མུན་ཡང་ག་ལེར་རུབ་སོང་བས་ངའི་སེམས་ནང་འཇིགས་ཡེར་བ་ཞིག་བྱུང་།དོ་ནུབ་ང་ཚོར་དོན་རྐྱེན་ཞིག་བྱུང་བ་ཡིན་ན།དེའི་འགན་ཡོངས་རྫོགས་ང་ལ་ཡོད།རོགས་པ་ཚང་མ་ངའི་ཆེད་དུ་འགྲོ་བཞིན་ཡོད་ལ།ཁོང་ཚོས་ཕྱིར་ལོག་རོགས་ལབ་སྐབས་ངས་ཨུ་ཚུགས་བརྒྱབ་ནས་ཡོང་བ་ཡིན།ང་ཚོ་འགྲོ་མཚམས་བཞག་ན་གངས་ནང་ནས་འཁྱག་ཤི་ཐེབས་རྒྱུ་ལས་མེད་ལ།ཕྱིར་ལོག་ན་དེ་ལས་ཀྱང་མུན་ནག་ནང་རྫ་བྲག་གི་གསེང་ནས་ཐར་ཐབས་མེད།མུ་མཐུད་དུ་བསྐྱོད་རྒྱུ་ལས་འདམ་ག་གཞན་མེད་སྟབས།ལམ་རོགས་ཆོས་རྒྱན་ལ།ལ་རྩེ་བར་ལམ་ཐག་ག་ཚོད་ཡོད་མེད་རོགས་པ་ཚོར་མ་ལབ་རོགས།ལ་རྩེར་བསླེབ་གྲབས་འདུག་ཅེས་ཁོང་ཚོར་སེམས་ཤུགས་སྤར་རོགས་ཞེས་ལབ།